stanford-oval/wikipedia huggingface dataset:
סלאש (מוזיקאי)
ביוגרפיה > Slash featring Myles Kennedy and the Conspirators

בשנת 2012 הצטרף לסופרגרופ קנדי בשם The Conspirators, בו חבר סולן להקת Alter Bridge, מיילס קנדי (אותו הכיר סלאש מאלבומו הקודם). לאחר הצטרפותו של סלאש לסופרגרופ, שונה שמו ל-Slash featring Myles Kennedy and the Conspirators. ויחד הוציאו אלבום בשם Apocalyptic Love.
בספטמבר 2014 הוציא עם להקתו אלבום נוסף בשם World On Fire.
ב־2018 יצא אלבומם השלישי, Living the dream, לאחריו יצאו לסיבוב הופעות ברחבי העולם. במסגרת הטור הופיעו בישראל.
סלאש זכה בתואר הגיטריסט הטוב ביותר בשנת 2005 במגזין "אסקווייר", שהוסיף ואפיין את סלאש באמצעות שערו הארוך, כובעו הגבוה והסיגריה שבפיו.
בינואר 2007, זכה סלאש בכוכב בהיכל התהילה של הרוק אנד רול, לצד כוכביהם של ג'ימי פייג' ואדי ואן היילן.
בתחילת 2012 סלאש, דאף מק'אגן, סטיבן אדלר, מאט סורום, גילבי קלארק ומיילס קנדי קיבלו תואר כבוד בהיכל התהילה של הרוק אנד רול בשם להקת גאנז אנד רוזס. לפני הטקס, הציע סלאש לאקסל רוז לשים את הסכסוך המתמשך מאחוריהם, ולהופיע פעם אחת יחדיו. רוז ענה בשלילה, ושכנע את די ג'יי אשבה, רון ט'אל במבלפוט, ריצ'רד פורטוס, טומי סטינסון, פרנק פרר, דיזי ריד, כריס פיטמן ו (ככל הנראה)איזי סטראדלין שלא להופיע בטקס. כתוצאה מכך, ההרכב הופיע ללא קלידן, וקנדי קיבל את הפרס בשם רוז.
בשנת 2012 קיבל סלאש כוכב בשדרת הכוכבים של הוליווד וחברו הטוב צ'ארלי שין נאם לכבודו נאום כבוד.
חיים אישיים

בשנת 1992 סלאש התחתן עם רני סורן, הזוג התגרש ב־1997. בשנת 2001 סלאש התחתן עם פרלה פראר, ממנה יש לו שני בנים - לונדון וקאש, ב־2018 הם התגרשו. משנת 2014 הוא נמצא במערכת יחסים עם מייגן הודגס. ב־2009, בעקבות מות אמו מסרטן הריאות, הפסיק סלאש לעשן – מה שהיה עד אז חלק בלתי נפרד מהופעתו על הבמה.
סלאש בישראל

במוצאי שבת, 22 במאי 1993, הופיע סלאש יחד עם Guns N' Roses בפארק הירקון בתל אביב, בהופעה שפתחה גל הופעות חיות של להקות מובילות מהעולם בישראל. למרות הקהל הרב שהגיע להופעה (כ־45,000 איש), היא הוכתרה על ידי המבקרים ככישלון חרוץ מבחינת הביצוע על הבמה. מספר שבועות לפני ההופעה בארץ נפצע קלארק בתאונת אופנוע, ומי שהפתיע בהסכמתו להחליף אותו לחמש ההופעות הראשונות בסיבוב ההופעות היה איזי סטראדלין. לסיבוב ההופעות של הלהקה התלווה הגיטריסט בריאן מיי, חבר להקת קווין, אשר היה מיודד ומקורב ללהקה וחימם את הופעתה עם להקתו "בריאן מיי". קווין נחשבת ללהקה המשפיעה ביותר על Guns N' Roses – דבר שנאמר פעמים רבות על ידי אקסל רוז וסלאש.
ב־15 ביולי 2017 הופיעה Guns N' Roses שוב בישראל, גם הפעם בפארק הירקון, במסגרת מופע האיחוד של ההרכב המקורי. כל 61,000 הכרטיסים להופעה נמכרו מבעוד מועד. ההופעה נמשכה 3 שעות וקיבלה ביקורות טובות.
ב־9 ביולי 2019, במסגרת השקת האלבום Living the dream, הופיע סלאש לראשונה בישראל יחד עם מיילס קנדי ו־The Conspirators במתחם אקספו תל אביב. ההופעה הייתה מצומצמת – כ־5,000 משתתפים. ההופעה התאפיינה בקטעי סולו ארוכים, בהם סולו נדיר באורכו – כעשרים דקות.
ב-5 ביוני 2023 חזרה Guns N' Roses לפארק הירקון והופיעה מול 64,000 צופים, בדומה להופעתה הקודמת בארץ ב-2017. גם הפעם ההופעה נמשכה שלוש שעות וקיבלה ביקורות טובות.
דיסקוגרפיה > כאמן סולו

2010 - Slash
2024 - Orgy of the Damned
דיסקוגרפיה > עם Guns N' Roses

1987 - Appetite for Destruction
1988 - G N' R Lies
1991 - Use Your Illusion I
1991 - Use Your Illusion II
1993 - "?The Spaghetti Incident"
דיסקוגרפיה > עם Slash's Snakepit

1995 - It's Five O'Clock Somewhere
2000 - Ain't Life Grand
דיסקוגרפיה > עם Velvet Revolver

| --- | --- |
 :  ראו גם – דיסקוגרפיה של ולווט ריבולבר
2004 - Contraband
2007 - Libertad
דיסקוגרפיה > עם Slash Featuring Myles Kennedy and the Conspirators

2012 - Apocalyptic Love
2014 - World on Fire
2018 - Living the Dream
2022 - 4
וידאוגרפיה > כאמן סולו

2011 - Made in Stoke 24/7/11
וידאוגרפיה > עם Guns N' Roses

1992 - Use Your Illusion I: World Tour – 1992 in Tokyo
1992 - Use Your Illusion II: World Tour – 1992 in Tokyo
1992 - Use Your Illusion I & II: World Tour – 1992 in Tokyo
1993 - Garden of Eden: Strictly Limited Edition Video Single
1993 - Don't Cry: Makin' F@*!ing Videos Part I
1993 - November Rain: Makin' F@*!ing Videos Part II
1993 - Makin' F@*!ing Videos Part I & II
1994 - !!!The Making of Estranged: Part IV of the Trilogy
וידאוגרפיה > עם Velvet Revolver

| --- | --- |
 :  ראו גם – דיסקוגרפיה של ולווט ריבולבר#אלבומי וידאו
2010 - Live in Houston
2012 - Let It Roll - Live in Germany
וידאוגרפיה > עם Slash Featuring Myles Kennedy and the Conspirators

2015 - Live at the Roxy 25.9.14
קווין פורטר הבן

| --- | --- |

פורטר במדי יוסטון רוקטס, 2022
 לידה:  4 במאי 2000 (בן 24) סיאטל, וושינגטון, ארצות הברית
 עמדה:  קלע
 גובה:  1.93 מטרים
 מספר:  77
 מכללה:  אוניברסיטת דרום קליפורניה
 דראפט:  בחירה מספר 30, 2019 מילווקי באקס
 קבוצות כשחקן
 2019–2021 2021–2023   2024  2024-2025   2025:  קליבלנד קאבלירס   יוסטון רוקטס   פאוק סלוניקי   לוס אנג'לס קליפרס   מילווקי באקס
בראיין קווין פורטר הבן (באנגלית: .Bryan Kevin Porter Jr; נולד ב-4 במאי 2000) הוא כדורסלן אמריקאי, המשחק בעמדת הקלע בקבוצת פאוק סלוניקי המשחקת בליגת העל היוונית. אינו קרוב משפחה של כדורסלן העבר קווין פורטר.
קריירת תיכונים ומכללות

פורטר נולד וגדל בסיאטל שבמדינת וושינגטון. ביולי 2004, בהיותו בן 4, נרצח אביו בעת שניסה להגן על אדם שהותקף ברחובות סיאטל. בין השנים 2014–2018 למד ב"תיכון רייניר ביץ'" בסיאטל, ולאורך עונתו האחרונה בקבוצת הכדורסל שלו רשם ממוצעים של כ-27 נקודות ו-14 ריבאונדים למשחק. במשחק גמר אליפות התיכונים של וושינגטון לשנת 2018 קלע 22 נקודות בהפסד קבוצתו מול "תיכון גרפילד". בסיום אותה עונה זכה בתואר שחקן התיכונים המצטיין של וושינגטון (Washington Mr. Basketball).
בשנת 2018 החל ללמוד ולשחק באוניברסיטת דרום קליפורניה אשר בלוס אנג'לס. לאורך עונתו היחידה בקבוצת האוניברסיטה החמיץ 12 מתוך 33 משחקיה, בשל פציעות שונות והשעיה בגין "עבירת משמעת". ב-21 המשחקים בהם שותף העמיד ממוצעים של 9.8 נקודות, 4.0 ריבאונדים ו-1.4 אסיסטים למשחק. באפריל 2019 הודיע על כוונתו לעזוב את האוניברסיטה כבר לאחת שנה אחת, במטרה להתמודד בדראפט ה-NBA.
קריירת משחק ב-NBA > קליבלנד קאבלירס

בדראפט ה-NBA‏ 2019 נבחר פורטר על ידי מילווקי באקס בבחירה ה-30, אך בימים הבאים נשלח בטריידים לדטרויט פיסטונס ולאחר מכן לקליבלנד קאבלירס. ב-24 בפברואר 2020 קלע שיא קריירה של 30 נקודות, בניצחון הקאבלירס מול מיאמי היט.
קריירת משחק ב-NBA > יוסטון רוקטס

בינואר 2021 הועבר פורטר בטרייד ליוסטון רוקטס, תמורת בחירת דראפט עתידית. ב-29 באפריל 2021 קלע שיא קריירה של 50 נקודות, כולל 9 שלשות, בניצחון יוסטון נגד מילווקי באקס.
ב17 באוקטובר 2023, בעקבות פרשיות ציבוריות שהתפרסמו, הועבר בטרייד לאוקלהומה סיטי ת'אנדר, אך נופה מהסגל.
פאוק סלוניקי
ב2 באפריל, 2024 עזב את הNBA וחתם לשארית העונה בפאוק סלוניקי.
בשישה משחקי ליגה, העמיד פורטר ממוצעים של 22 נקודות, 9.8 ריבאונדים, 6.8 אסיסטים, ו2.8 חטיפות למשחק. ב10 ביולי באותה שנה, חתם פורטר על חוזה בלוס אנג'לס קליפרס.
סטטיסטיקות הקריירה > בליגת המכללות

| עונה | קבוצה | משחקים | חמישייה | דקות |  % מהשדה |  % משלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | דרום קליפורניה | 21 | 4 | 22.1 | 0.471 | 0.412 | 0.522 | 4.0 | 1.4 | 0.8 | 0.5 | 9.5 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | קליבלנד | 50 | 3 | 23.2 | 0.442 | 0.335 | 0.723 | 3.2 | 2.2 | 0.9 | 0.3 | 10.0 |
| 2020/2021 | יוסטון | 26 | 23 | 32.1 | 0.425 | 0.311 | 0.734 | 3.8 | 6.3 | 0.7 | 0.3 | 16.6 |
| 2021/2022 | יוסטון | 61 | 61 | 31.3 | 0.415 | 0.375 | 0.642 | 4.4 | 6.2 | 1.1 | 0.4 | 15.6 |
| 2022/2023 | יוסטון | 59 | 59 | 34.3 | 0.442 | 0.366 | 0.784 | 5.3 | 5.7 | 1.4 | 0.3 | 19.2 |
| קריירה |  | 196 | 146 | 30.2 | 0.431 | 0.357 | 0.725 | 4.3 | 5.0 | 1.1 | 0.3 | 15.3 |
הערות שוליים

↑  פורטר מכבד את המורשת של אביו, באתר seattletimes.com,‏ 24 בפברואר 2017
1 2  קווין פורטר הבן, באתר קבוצת אוניברסיטת דרום קליפורניה
↑  סטטיסטיקות המכללות של פורטר, באתר sports-reference.com
↑  פורטר מעמיד את עצמו לבחירה בדראפט 2019, באתר bleacherreport.com,‏ 12 באפריל 2019
↑  רשימת הנבחרים בדראפט 2019, באתר basketball-reference.com
↑  קליבלנד מצרפת את פורטר, באתר הקבוצה, 27 ביוני 2019
↑  סיכום המשחק בין קליבלנד למיאמי, באתר ESPN,‏ 25 בפברואר 2020
↑  {{{מחבר}}}, Kevin Porter Jr., Wikipedia, 2025-02-07
אסף חממי

| --- | --- |

 לידה:  2 בדצמבר 1982 ט"ז בכסלו ה'תשמ"ג ראש העין, ישראל
 נהרג:  7 באוקטובר 2023 (בגיל 40) כ"ב בתשרי ה'תשפ"ד נירים, ישראל 
 מדינה:  ישראל 
 השכלה:  אוניברסיטת חיפה 
 מספר צאצאים:  3 
 השתייכות:   צבא הגנה לישראל
 תקופת הפעילות:  2001–2023 (כ־22 שנים)
 דרגה:    אלוף-משנה
 תפקידים בשירות
 מפקד יחידת רימון  סגן מפקד החטיבה הצפונית באוגדת עזה  מפקד גדוד צבר  מפקד בא"ח עוז  מפקד חטיבת הנגב  מפקד החטיבה הדרומית באוגדת עזה
 פעולות ומבצעים
 האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן  מבצע שומר החומות  מבצע עלות השחר  מבצע מגן וחץ  מלחמת חרבות ברזל
 עיטורים
   אות מצטיין הרמטכ"ל
 הנצחה
 אתר עמותת אוהבי אסף - בדרכו של אל"ם אסף חממי  https://www.asafhamami.org/
 
גשר ע"ש אסף חממי בפתח תקווה
אסף חממי (2 בדצמבר 1982 – 7 באוקטובר 2023) היה קצין בצה"ל בדרגת אלוף-משנה, ששימש מפקד חטיבת קטיף (דרומית) באוגדת עזה. קודם לכן שימש מפקד חטיבת הנגב, מפקד בא"ח עוז, מפקד גדוד צבר ומפקד יחידת רימון. נהרג בטבח שבעה באוקטובר, וגופתו נחטפה לעזה.
ביוגרפיה

חממי גדל בראש העין ולמד בתיכון "בגין" בעיר. התגייס לצה"ל בשנת 2001, שובץ בחטיבת גבעתי והתקבל לפלס"ר גבעתי. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לפלס"ר ומונה למפקד צוות. בהמשך שימש מפקד פלוגת ההכשרות בגדס"ר גבעתי. לאחר מכן מונה למפקד הפלוגה המסייעת בגדוד רותם. באפריל 2010 קיבל את אות מצטיין הרמטכ"ל, גבי אשכנזי. בהמשך שירת בתפקידי פיקוד ביחידת מגלן. בשנת 2012 מונה למפקד יחידת רימון, ושירת בתפקיד עד 2013. לאחר מכן מונה לסגן מפקד גדוד שקד.
בשנת 2014 הועלה לדרגת סא"ל ומונה לסגן מפקד החטיבה הצפונית באוגדת עזה, ושימש בתפקיד עד שנת 2016. ב-30 בספטמבר 2016 מונה למפקד גדוד צבר, תפקיד בו שירת עד 27 באוגוסט 2018. הקים את בא"ח עוז ופיקד עליו בשנים 2018–2020. ביולי 2020 הועלה לדרגת אל"ם ומונה למפקד חטיבת הנגב, ושירת בתפקיד עד 9 במאי 2022. ב-29 במאי 2022 מונה למפקד החטיבה הדרומית באוגדת עזה.
ב-7 באוקטובר 2023 נהרג, יחד עם שני לוחמים מהחפ"ק שלו, בהגנה על קיבוץ נירים, במהלך הקרבות לבלימת טבח שבעה באוקטובר. גופות השלושה נחטפו לעזה על ידי ארגון הטרור חמאס.
חיים אישיים

חממי היה נשוי לספיר, ואב לשלושה. התגורר בקריית אונו.
היה בעל תואר ראשון ותואר שני במדעי המדינה וביטחון מאוניברסיטת חיפה.
הנצחה

בית ספר "אסף" בראש העין בשכונת פסגות אפק, קרוי על שמו.
עיריית פתח תקווה קראה על שמו גשר להולכי רגל בשכונת אם המושבות.
הערות שוליים

↑  עוזי ברוך, רשימת הקצינים המצטיינים לשנת תש"ע, באתר ערוץ 7, 15 באפריל 2010
↑  טקס פרס הרמטכ"ל לקצינים וקצינות מצטיינים לשנת תש"ע, באתר www.fresh.co.il, ‏16 באפריל 2010
↑  אמיר בוחבוט‏, על סף פיצוץ מאז ולתמיד: סיור קרבי בלב בירת הטרור של חמאס בגדה, באתר וואלה, 2 בפברואר 2018
↑  מפקד חטיבת הנגב החדש - אל"ם אסף חממי, באתר צה"ל, 30 ביולי 2020
↑  קובי פינקלר, מפקד חדש לחטיבה הדרומית באוגדת עזה: אלוף משנה אסף חממי, באתר ערוץ 7, 29 במאי 2022
↑  אמיר בוחבוט‏, צה"ל אישר לפרסום: אל"ם אסף חממי נפל בקרבות ה-7 באוקטובר, באתר וואלה, 2 בדצמבר 2023;
אילן כפיר,'"`UNIQ--nowiki-00000006-QINU`"'אוגדת עזה נכבשה, ידיעות ספרים, 2024, עמ' 61–62
↑   אל"ם אסף חממי ז"ל, באתר צה"ל
↑  רשימת בתי הספר בראש העין
| --- | --- |
בקרת זהויות :  NLI: 987012803643605171
Britain's Got Talent

| --- | --- |
 
 סוגה:  מציאות
 יוצרים:  סיימון קאוול
 מנחים:  דקלאן דונלי אנתוני מקפרלין
 שופטים:  שופטים:   אמנדה הולדן (כל העונות)   סיימון קאוול (כל העונות)  אלישה דיקסון (החל מעונה 6)  דייוויד ואליאמס (החל מעונה 6)   פירס מורגן (עונות 1 - 4)   דייוויד הסלהוף (עונה 5)  מייקל מקינטייר (עונה 5)  
 זוכים:  ראו זוכים
 ארץ מקור:  הממלכה המאוחדת
 שפות:  אנגלית 
 מספר עונות:  13
 מספר פרקים:  184 (נכון לעונה 13)
 הפקה
 חברת הפקה:  פרימנטל, Talkback Thames, סייקו אנטרטיינמנט, Thames 
 הפצה:  פרימנטל 
 אורך פרק:  60 - 155 דקות
 שידור
 רשת שידור:  ITV (הממלכה המאוחדת)
 רשת שידור בישראל:  סלקום tv
 תקופת שידור מקורית:  9 ביוני 2007 – הווה
 קישורים חיצוניים
 האתר הרשמי
 דף התוכנית ב-IMDb
 
Britain's Got Talent (לעיתים מקוצר ל-BGT) היא תוכנית מציאות בריטית מסוגת חיפוש כישרונות שנוצרה על ידי סיימון קאוול והפכה ל"זיכיון Got Talent" של קאוול. התוכנית משודרת ב-ITV מאז 9 ביוני 2007 (למעט 2021) ומונחית על ידי אנט ודק. המתמודדים מכל הגילאים מציגים את כישרונם באודישנים מול פאנל שופטים, הכולל כיום את קאוול, אמנדה הולדן, אלישה דיקסון וברונו טוניולי.
התכנית עלתה לראשונה ב– 2007 בעקבות הצלחת התכנית America's Got Talent; התכנית תוכננה לשידור לשנת 2005; אולם סכסוך בין קאוול לבין המנחה המיועד גרם לדחיית עליית התכנית בשנתיים. התכנית זכתה בפרס באפט"א לטלוויזיה לתוכנית הבידור הטובה ביותר לשנים 2010, 2018 ו-2019, וקיבלה עוד שתי מועמדויות לשנים 2016–2017.
המנצחים זוכים בפרס כספי ובהופעה במופע Royal Variety Performance. עד 2024 זכו 17 מתמודדים בתחומים שונים כמו שירה, ריקוד וקסמים. ממוצע הצפייה נע בין 6 ל-10 מיליון צופים, ושיא של 17.3 מיליון נרשם בעונה השלישית. לתוכנית היו ספין-אופים, כולל Britain's Got More Talent ו-Britain's Got Talent: The Champions. החוזה להפקת התוכנית נמשך עד 2025.
גרסה ישראלית לתוכנית עלתה לשידור בפברואר 2018 בזכיינית רשת.
היסטוריה

הפורמט של התוכנית פותח על ידי סיימון קאוול, יוצר "The X Factor" ומנהל ב-Sony Music, שהיה מעורב ביצירת תוכניות "Got Talent" במדינות שונות. הוא הושפע משני תוכניות טלוויזיה בריטיות פופולריות: Opportunity Knocks (1949–1990) ו-New Faces (1973–1988). לצורך הצגת הרעיון, צולם פרק פיילוט בספטמבר 2005, שבו השתתפו קאוול, פרן בריטון (בזמנו מגישת This Morning) ועיתונאי פפראצי בשם פירס מורגן. הפיילוט לא שודר עד שפורסם כחלק מסדרת דוקו בשם The Talent Show Story בינואר 2012.
המתכונת המקורית הייתה לשדר את התוכנית בין 2005 ל-2006, לפני שידור America's Got Talent, עם פול אוגרדי כמנחה תחת השם Paul O'Grady's Got Talent. אך בעקבות עימות עם ITV, אוגרדי עזב את התוכנית והמשיך את תוכניתו בערוץ 4, מה שגרם לדחיית התוכניות. אוגרדי אמר בראיון ב-2010: "עשיתי את הפיילוט ל-Britain's Got Talent, שהיה אמור להיקרא Paul O'Grady's Got Talent, אבל אמרתי למפיקים שהם צוחקים אם הם חושבים שאני אוביל תוכנית עם השם הזה".
ב-12 בפברואר 2007, לאחר הצלחת America's Got Talent חברת ITV הודיעה על כוונתה ליצור גרסה בריטית של התוכנית. במהלך ההכרזה הוסרו חלק מהשינויים המקוריים, ונטען כי אנט ודק יהיו המנחים, בעוד קאוול יישאר כחלק משולחן השופטים. השופטים המקוריים היו אמורים להיות דייוויד הסלוהוף וצ'ריל קול, אך הם פרשו לפני תחילת השידור, ומורגן חזר לוועדה כפי שתוכנן. השחקנית אמנדה הולדן הצטרפה גם היא לצוות השופטים. כמו כן, התוכנית לוותה בתוכנית אחות ב-ITV2 בשם Britain's Got More Talent, בהנחיית סטיבן מולהרן.
הפורמט

זוהי תוכנית תחרות כישרונות בה מתחרים אמנים ממגוון תחומים דוגמת ריקוד, שירה, קומדיה ואחרים על פרס כספי שסכומו השתנה במהלך העונות ובהזדמנות להופיע בפני חברי משפחת המלוכה הבריטית, כולל אליזבת השנייה מלכת הממלכה המאוחדת או בפני הנסיך מוויילס.
הפורמט > אודישנים > אודישן מקדים

תחרות "Britain's Got Talent" נפתחת מדי שנה בשני סבבי אודישנים. הסבב הראשון, "אודישנים פתוחים", נערך בערים שונות ברחבי בריטניה בסתיו, במקומות קטנים בנוכחות המפיקים. הסבב השני, "אודישני השופטים", מתקיים בחודשים ינואר ופברואר של השנה שלאחר מכן בערים נבחרות (כגון קרדיף, גלאזגו, מנצ'סטר, בירמינגהם ולונדון). שלב זה מתקיים בתיאטרון או מרכז כנסים, שנבחרים בשל יכולתם להכיל מספר רב של משתתפים. המקום מחולק לשלושה אזורים: אזור המתנה למשתתפים, אזור כניסה ויציאה מהבמה, ובמה מרכזית להופעה. שם השלב נובע מכך שהוא נערך בנוכחות השופטים וקהל שזכה בכרטיסים לצפות באודישנים.
הפורמט > אודישנים > אודישן כפרק בתוכנית הטלוויזיה

כל משתתף שמעוניין להתחרות חייב להגיש בקשה הכוללת מידע על המבצע (יחיד, צמד, שלישייה או קבוצה גדולה), פרטים אישיים (גיל, עיר מגורים ורקע), ניסיון בתחום המופע וסוג המופע שיבצע. ההשתתפות נקבעת על בסיס הנתונים שנבדקים בהתאם לתקנון התוכנית. לאחר אישור הבקשה, המשתתף מופיע באודישן פתוח קרוב לאזור מגוריו. אם עבר בהצלחה, הוא מוזמן לשלב הבא באחד המקומות שנקבעו. עם הגעתו לאודישנים, הוא מקבל מספר מזהה ונשאר באזור ההמתנה עד שקוראים לו להיכנס לבמה. לפני תחילת ההופעה, המשתתף משוחח בקצרה עם השופטים, עונה על שאלות בסיסיות (שם, רקע וסוג המופע), ולאחר מכן מבצע את הופעתו, שאורכה עד שלוש דקות. ניתן להשתמש בפסקול ליווי במידת הצורך.
ההופעה מסתיימת כאשר הזמן תם או אם כל השופטים לוחצים על הבאזר (זמזם) שלהם לשלילה. לכל שופט יש באזר שהוא יכול להשתמש בו אם הוא סבור שהביצוע אינו משכנע, משעמם או לא מתאים לתחרות (אך ניתן לחזור בו מהחלטה אם ההופעה מתפתחת לכיוון בלתי צפוי). לאחר ההופעה, כל שופט נותן את חוות דעתו ומצביע. משתתף שמקבל רוב קולות "כן" עובר לשלב הבא, ואילו משתתף שנדחה אינו ממשיך.
החל מהעונה השמינית, נוספה אפשרות ה-"Golden Buzzer" (באזר הזהב), שמאפשרת לכל שופט להעניק למתמודד כרטיס אוטומטי לשלב ההופעות החיות, ללא קשר לדעתם של שופטים אחרים. ניתן להשתמש בו פעם אחת בלבד בעונה, ולא ניתן להפעילו עבור מתמודדים נוספים. גם מנחי התוכנית רשאים להשתמש בכפתור, אך כפופים לאותם כללים.
צילומי התוכנית מתחילים בשלב אודישני השופטים וכוללים תיעוד מכלל אתרי האודישנים, לצד קטעים מאחורי הקלעים. החומרים נערכים לפרקים המציגים אודישנים בולטים – המרשימים ביותר, הגרועים ביותר והמצחיקים ביותר – וכן ראיונות עם משתתפים וסצנות המתעדות את המנחים מלווים את האירועים מאחורי הקלעים.
בעונה השמינית הוסרה החובה על מתמודדים לענוד מדבקת זיהוי.
הפורמט > החלטות השופטים

שלב זה מתקיים לאחר סיום האודישנים ומכונה גם "יום ההכרעה" (Deliberation Day). בשלב זה, השופטים בוחנים את המתמודדים שעברו בהצלחה ומצמצמים את מספרם לאלו שלהם סיכוי הוגן להעפיל לחצי הגמר בשידור חי. מספר העולים לשלב זה השתנה לאורך עונות התוכנית, אך לרוב מדובר בכמות שניתן לחלק באופן שווה בין חצאי הגמר.
לאחר שהשופטים מקבלים החלטה, כל המתמודדים שהגיעו לשלב זה מוזמנים בחזרה כדי לגלות אם הם עברו לחצאי הגמר או לא. לאחר מכן, הם מחולקים בין חצאי הגמר בהתאם למבנה העונה. בדרך כלל בכל חצי גמר משתתפים שמונה מתמודדים, למעט בעונות 6–10, שבהן השתתפו תשעה מתמודדים בכל חצי גמר.
בעונות 1–13, המתמודדים זומנו לתיאטרון כדי לגלות אם עברו לשלב הבא, אך בעונה ה-14 ההודעה נמסרה להם בשיחת טלפון מהשופטים. החל מהעונה ה-15, רגע ההכרעה של המתמודדים לא משודר עוד בטלוויזיה.
בעונה החמישית, חלק מהמתמודדים נדרשו להופיע שוב, מאחר שהשופטים התקשו לקבל החלטה סופית. זהו המקרה היחיד בהיסטוריית התוכנית שבו נערך שלב בחינה נוסף למועמדים לחצי הגמר, והוא לא חזר על עצמו מאז.
הפורמט > חצאי הגמר והגמר

מתמודדים שעוברים את שלבי האודישנים (או שקיבלו את "באזר הזהב" החל מהעונה השמינית) מחולקים לקבוצות לכל סבב חצי גמר, שבו הם מופיעים מול הקהל והשופטים, וכן בשידור חי בטלוויזיה. בדומה לאודישנים, כל "חצי-גמריסט" מבצע שגרה חדשה של המופע שלו, והשופטים צופים, מבקרים ונותנים משוב לאחר ההופעה. כל שופט עדיין יכול להשתמש בזמזם (באזר) שלו, וניתן להפסיק הופעה אם כל השופטים מפעילים אותו. מכיוון שחצאי הגמר משודרים בשידור חי, למתמודדים יש זמן להתכונן מראש עם חזרות, והפקת התוכנית מספקת סיוע טכני לפי הצורך. עבור הופעות הכוללות סיכון, ננקטים אמצעי זהירות, כגון הצבת צוותי חירום ולעיתים שימוש באתרים חיצוניים להופעות – בלייב או כקטע מוקלט מראש לשידור החי.
בכל חצי גמר יכולים לעלות לגמר שני מתמודדים בלבד, שנבחרים באמצעות שני סבבי הצבעה.
הראשון הוא הצבעת הקהל בטלפון, שנמשכת לאחר הופעות כל המתמודדים ועד לסיום ההפסקה שנועדה להצביע. המתמודד שקיבל את מירב הקולות מוכרז כמנצח חצי הגמר ומבטיח את מקומו בגמר.
השני הוא הצבעת השופטים, הנערכת בין שני המתמודדים שסיימו במקומות 2 ו-3 בהצבעת הקהל. המתמודד שמקבל רוב קולות מהשופטים עולה לגמר. במקרה של תיקו, החל מהעונה החמישית, המתמודד שהגיע למקום השני בהצבעת הקהל עולה לגמר.
בנוסף, החל מהעונה השישית הוצג "כרטיס החזרה" (Wildcard), שמאפשר לשופטים להחזיר מתמודד מודח לחצי הגמר, בהצבעה פרטית שמתבצעת לאחר סיום כל חצאי הגמר. ההכרזה על כך נעשית לפני שידור הגמר. בעונות 9 ו-10 ניתן היה לבחור כרטיס חזרה גם על ידי הצבעת הקהל, אך הפורמט בוטל לפני העונה ה-11. בעונה ה-11 בוטלה הצבעת השופטים לחלוטין, וכל העולים לגמר נבחרו על ידי הקהל. בעקבות ביקורת ציבורית, פורמט הצבעת השופטים הוחזר בעונה שלאחר מכן.
הפורמט > חצאי הגמר והגמר > שלב הגמר

הגמר מתנהל באופן דומה לחצאי הגמר, אך בשלב זה כל המתמודדים מתחרים בעיקר על קולות הקהל, עם מופע חדש או שדרוג של המופע שביצעו באודישן. השופטים עדיין יכולים ללחוץ על הבאזר ולתת חוות דעת, אך אין להם השפעה על תוצאות ההצבעה. לאחר סיום ההופעות, נספרים הקולות, והמנחים מכריזים על שני המתמודדים המובילים, לפני חשיפת המנצח שקיבל את מספר הקולות הגבוה ביותר. הזוכה מקבל פרס כספי ומופיע בהופעת ה-Royal Variety Performance (אנ') באותה שנה.
הפורמט > שידור הפרקים החיים

בדרך כלל, הפרקים החיים משודרים במהלך שבוע אחד, כאשר חצאי הגמר מתקיימים בכל יום חול, והגמר משודר בשבת או ראשון. חריגות לכך היו בעונות 7 ו-8, שבהן הגמר שודר שבוע לאחר חצאי הגמר, ובעונה ה-14, שבה חצאי הגמר שודרו כהקלטות מראש בכל מוצאי שבת, עקב מגפת הקורונה, והגמר שודר בשידור חי שבוע לאחר מכן.
בעונות הראשונות (1–3) שודרו חצאי הגמר בפרק אחד של 90 דקות עם שילוב ההופעות וההכרזות על התוצאות, ואילו הגמר (למעט העונה הראשונה) חולק לשני פרקים: הראשון שודר בשידור חי וכלל את ההופעות, והשני כלל את ההכרזה על הזוכה. החל מהעונה הרביעית ועד העונה ה-13, חצאי הגמר עברו למבנה של שני פרקים – פרק הופעות בן 90 דקות ופרק תוצאות של חצי שעה, כאשר ביניהם שודרה תוכנית אחרת של ITV, לרוב Coronation Street, כדי לאפשר זמן להצבעה. בתקופה זו, הגמר (למעט העונה החמישית) היה פרק יחיד ארוך של כשעתיים וחצי. החל מהעונה השלישית הופיעו בתוכנית אמנים אורחים, ובפורמט הדו-שלבי נוספה הופעה אורחת לפני סגירת ההצבעה בכל פרק תוצאות.
בעונה ה-14, שבה חצאי הגמר שודרו מדי שבוע, כל פרק היה בן שעתיים. בעונה ה-15 חזרו חצאי הגמר להיות משודרים בשידור חי לאורך שבוע אחד, אך בפורמט של פרק יחיד בן שעתיים, כמו בעונה ה-14.
הפורמט > שידור הפרקים החיים > מיקומי השידור החי

עד לעונה העשירית, כל הפרקים החיים צולמו באולפני Fountain Studios שבוומבלי, ששימשו גם את The X Factor. לאחר סגירת האולפנים בשנת 2016, עברה התוכנית לשדר מהאולפנים באלסטרי (Elstree Studios) החל מ-2017, ולאחר מכן מאולם Hammersmith Apollo החל מ-2018, למעט שנת 2020.
שופטים > השופטים

שופטיםסיימון קאוול (2007 - היום)אמנדה הולדן (2007-הווה)פירס מורגן (2007–2010)דייוויד הסלהוף (2011)מייקל מקינטייר (2011)אלישה דיקסון (2012-הווה)דייוויד וליאמס (2012–2022)ברונו טוניולי (2023-הווה) סיימון קאוול (כל העונות) – יוצר "America's Got Talent" ו–"Britain's Got Talent".
אמנדה הולדן (כל העונות) – מנחת טלוויזיה, שחקנית וזמרת אנגלייה.
דייוויד הסלהוף (עונה 5) – שחקן הידוע בתפקידיו בסדרות הטלוויזיה "אביר על גלגלים" ו"משמר המפרץ". הסלהוף הוא גם זמר מצליח בגרמניה והגיע לראש המצעד הבריטי עם הלהיט "Jump in My Car".
פירס מורגן (עונות 1–4) – משתתף בפאנל השופטים גם בגרסה האמריקאית. פירס הוא עיתונאי מצליח, עורך העיתון "The Sun". בשנת 2008 זכה מורגן בתוכנית הריאליטי של דונלד טראמפ "המתמחה – סלבריטי".
אלישה דיקסון (עונה 6 ואילך) – זמרת, שחקנית ודוגמנית בריטית.
דייוויד ואליאמס (עונה 6 ואילך) – שחקן קולנוע, קומיקאי, תסריטאי וסופר אנגלי. ואליאמס הוא יוצר ושחקן קומדיית המערכונים הבריטית "הממלכה הקטנה" ביחד עם שותפו מאט לוקאס.
מייקל מקינטייר (אנ') (עונה 5) קומיקאי ומנחה טלוויזיה בריטי.
שופטים > שופטים אורחים

קלי ברוק (עונה 3) – שחקנית, דוגמנית ומנחת טלוויזיה בריטית.
לואי וולש (עונות 4–5) – סוכן כישרונות, נודע בשל השתתפותו בתוכנית "The X Factor בריטניה" כחבר פאנל השופטים.
כרמן אלקטרה (עונה 6) – שחקנית, דוגמנית, זמרת ואישיות טלוויזיה אמריקאית.
Ant & Dec  (אנ')‏ (עונה 8) – צמד מוזיקלי בריטי.
קייטלין ואליאמס (עונה 10) – אימו של השחקן, קומיקאי והסופר דייוויד ואליאמס – כוכב הסדרה "הממלכה הקטנה".
מנחים
דקלן דונלי (2007-הווה)
מנחים

דקלאן דונלי (אנ') – מנחה את התוכנית מהעונה הראשונה ביחד עם אנתוני מקפרלין.
אנתוני מקפרלין  (אנ') – מנחה את התוכנית מהעונה הראשונה ביחד עם דקלאן דונלי.